-----------------------------------------------------------------------
  3. การประกอบธุรกิจของแต่ละสายผลิตภัณฑ์

  -----------------------------------------------------------------------

3.1 ลักษณะผลิตภัณฑ์หรือบริการ

กลุ่มบริษัทประกอบธุรกิจผลิตและจำหน่ายผลิตภัณฑ์โลหะโครงสร้าง
ผลิตภัณฑ์โลหะที่เกี่ยวกับอุปกรณ์จัดเก็บและลำเลียง ผลิตภัณฑ์โลหะแปรรูป
การจำหน่ายโลหะและชิ้นส่วนโลหะ และให้บริการด้านโลหะครบวงจร
ให้แก่ลูกค้าในประเทศและต่างประเทศ ภายใต้เครื่องหมายการค้า “CITY STEEL”
ซึ่งดำเนินงานโดยบริษัท และ บจก.มาร์ค เวิลด์ไวด์ ทั้งนี้กลุ่มบริษัทมีผู้บริหารเป็นชุดเดียวกัน
แต่ได้มีการแบ่งการบริหารงานออกเป็นแต่ละสายงาน และมีทีมงานในการขายและการผลิต
รวมทั้งสายการผลิตแยกจากกัน โดยผลิตภัณฑ์มีรูปแบบ คุณภาพ และมาตรฐานเท่าเทียมกัน
ทั้งนี้การผลิตและให้บริการของกลุ่มบริษัทจะดำเนินการตามความต้องการของลูกค้า เช่น รูปแบบ
ขนาด วัตถุประสงค์การใช้งาน เป็นต้น
ซึ่งสินค้าและบริการนั้นจะเป็นการผลิตและให้บริการตามคำสั่งซื้อของลูกค้า (Made to Order)
โดยในปี 2552/2553 กลุ่มบริษัทได้ใช้นโยบายในการแบ่งการดำเนินงานออกเป็น 4 สายงานธุรกิจ
ดังนี้

  []1. สายงานผลิตและจำหน่ายผลิตภัณฑ์เกี่ยวกับงานโลหะ (Manufacturing of metal
  products) ดำเนินงานโดยบริษัท และ บจก.มาร์ค เวิลด์ไวด์
  แต่ภายหลังจากการปรับเปลี่ยนโครงสร้างขององค์กร จะดำเนินงานโดยบจก. ซิตี้ สตีล โปรดักส์
  โดยมีการผลิตและจำหน่ายผลิตภัณฑ์ 3 ประเภทดังนี้

(1) ผลิตและจำหน่ายผลิตภัณฑ์ที่เกี่ยวกับโลหะโครงสร้าง (Metal Fabrication)

เป็นผลิตภัณฑ์ที่ใช้สำหรับโครงสร้างของสิ่งปลูกสร้างต่างๆ ที่เป็นโลหะ (Constructional
Product and Metal Fabrication) ทั้งที่เป็นตัวอาคาร ภายนอกอาคาร และภายในอาคาร
เช่น โครงสร้างเสา โครงสร้างคาน โครงสร้าง หลังคา โครงสร้างผนัง โครงสร้างบันได
แบบเทปูนสำหรับงานก่อสร้างในรูปแบบต่างๆ เป็นต้น
และโครงสร้างที่ติดตั้งเพื่อใช้ในการจัดเก็บสินค้า
โดยบางรูปแบบสามารถเป็นโครงสร้างของอาคารคลังสินค้าไปได้ในตัว
ซึ่งวัตถุประสงค์ในการใช้งานจะใช้ในการจัดเก็บสิ่งของและสินค้าในโรงงานอุตสาหกรรม คลังสินค้า
ศูนย์กระจายสินค้า เป็นต้น ซึ่งรูปแบบและขนาด
ของผลิตภัณฑ์จะแตกต่างกันไปขึ้นอยู่กับความต้องการของลูกค้า เช่น ชั้นวางของแบบรับน้ำหนักมาก
(Racking System) ชั้นลอยแบบประกอบได้ (Mezzanine Platform)
ชั้นวางของแบบรับน้ำหนักเบา (Shelving System) เป็นต้น
ทั้งนี้การผลิตจะเป็นไปตามคำสั่งซื้อของลูกค้า (Made to Order)
โดยเริ่มตั้งแต่การติดต่อกับลูกค้าในการให้คำปรึกษาและแนะนำเกี่ยวกับตัวผลิตภัณฑ์ที่ลูกค้าต้องการ
ซึ่งส่วนใหญ่ลูกค้าจะมีการออกแบบตัวงานเบื้องต้นมาให้
หลังจากนั้นทีมวิศวกรจะคำนวณผลิตภัณฑ์โครงสร้างโลหะให้เหมาะสมกับการรับน้ำหนัก
และเมื่อลูกค้าตัดสินใจสั่งซื้อผลิตภัณฑ์ ก็จะดำเนินการผลิตโดยผ่านกระบวนการต่างๆ เช่น ตัด ขึ้นรูป
เจาะรู เชื่อมประกอบ เคลือบผิว และทำการตรวจสอบคุณภาพขั้นสุดท้าย จึงจะทำการจัดส่ง
รวมทั้งไปติดตั้งให้กับลูกค้าต่อไป

(2) ผลิตและจำหน่ายผลิตภัณฑ์โลหะที่เกี่ยวกับอุปกรณ์จัดเก็บและลำเลียง (Storage System and
    Material Handling Equipment) สามารถแบ่งผลิตภัณฑ์ได้เป็น 2 ลักษณะ ดังนี้

-   อุปกรณ์จัดเก็บ (Storage System)

เป็นผลิตภัณฑ์ที่ใช้งานเกี่ยวกับการจัดเก็บสิ่งของ
โดยรูปแบบและขนาดจะแตกต่างกันไปขึ้นอยู่กับวัตถุประสงค์ในการใช้งานของลูกค้าแต่ละราย
ตัวอย่างเช่น ชั้นวางของระบบเคลื่อนที่ได้ (Mobile Shelving System)
ตู้เก็บของและตู้เก็บของแบบล็อคได้ (Cabinet & Locker)

-   อุปกรณ์ลำเลียง (Material Handling Equipment)

เป็นผลิตภัณฑ์ที่ใช้งานเกี่ยวกับการลำเลียงและเคลื่อนย้ายสินค้า
ซึ่งส่วนใหญ่จะใช้สำหรับสายการผลิตในโรงงานอุตสาหกรรม
หรือในสถานที่ที่ต้องมีการเคลื่อนย้ายสินค้า เช่น ซุปเปอร์มาร์เก็ต ซุปเปอร์สโตร์ สนามบิน โรงแรม
เป็นต้น โดยรูปแบบและขนาดของผลิตภัณฑ์จะแตกต่างกันไปขึ้นอยู่กับวัตถุประสงค์ในการใช้งาน เช่น
รถลำเลียงชิ้นงาน (Cart & Dolly) พาเลท (Pallet) แท่นลำเลียง (Conveyor System)
แท่นเทียบทางลาด (Dock Equipment) เครื่องยกและเข็นสินค้า (Material Handling
Equipment)

(3) ผลิตและจำหน่ายผลิตภัณฑ์โลหะอื่นๆ (Other Metal Products)

เป็นผลิตภัณฑ์อื่นๆ ที่ทำด้วยโลหะสำหรับวัตถุประสงค์ในการใช้งานโดยเฉพาะ อาทิ เฟอร์นิเจอร์
ป้ายจัดแสดงสินค้า และผลิตภัณฑ์ที่ใช้ในงานก่อสร้าง เป็นต้น

  []2. สายงานผลิตและจำหน่ายผลิตภัณฑ์กึ่งสำเร็จรูป และงานบริการด้านโลหะแปรรูปครบวงจร
  (World class steel service center) ดำเนินงานโดยบริษัท
  แต่ภายหลังจากการปรับเปลี่ยนโครงสร้างขององค์กร จะดำเนินงานโดย บจก.มาร์ค เวิลด์ไวด์
  โดยมีผลิตและจำหน่ายผลิตภัณฑ์ 2 ประเภทดังนี้

(1) ผลิตและจำหน่ายผลิตภัณฑ์โลหะแปรรูป และให้บริการแปรรูปโลหะครบวงจร (First Class
    Steel Service)

ปัจจุบันการผลิตและจำหน่ายผลิตภัณฑ์โลหะแปรรูป
และให้บริการแปรรูปโลหะครบวงจรดำเนินงานโดยศูนย์บริการงานโลหะ (สาขา 1)
ของบริษัทเป็นหลัก ซึ่งเป็นการบริการแปรรูปโลหะด้วยกระบวนการต่างๆ
ตามความต้องการของลูกค้าที่จะนำไปใช้ในวัตถุประสงค์ต่างๆ
โดยลูกค้าสามารถสั่งซื้อผลิตภัณฑ์โลหะแปรรูป
หรือสามารถนำวัตถุดิบมาเองและสั่งงานบริการแปรรูปได้
ทั้งนี้บริษัทได้ให้บริการโดยใช้เครื่องจักรที่มีความเที่ยงตรงและมีประสิทธิภาพ เช่น งานตัดเลเซอร์
งานตัดตามแบบ งานพับ งานปั๊ม งานเจาะรู งานม้วน งานเชื่อม งานบากมุม งานขึ้นรูป งานตัดท่อ
งานพ่นสี (สีฝุ่น/สีน้ำมัน) เป็นต้น

(2) จำหน่ายโลหะและชิ้นส่วนโลหะ (Metal Trade)

ปัจจุบันดำเนินการให้บริการโดยบริษัท ทั้งที่สำนักงานใหญ่และศูนย์บริการงานโลหะ (สาขา 1)
โดยบริษัทเป็นผู้ดำเนินการในการจำหน่ายโลหะทุกประเภท ได้แก่ เหล็ก สเตนเลส อลูมิเนียม
เป็นต้น
โดยส่วนใหญ่จะเป็นการซื้อโลหะจากผู้จัดจำหน่ายในประเทศและจำหน่ายให้แก่ลูกค้าที่เป็นผู้ใช้โลหะรายสุดท้าย
(End User)
อย่างไรก็ตามหากลูกค้ามีความต้องการโลหะที่มีลักษณะและคุณสมบัติพิเศษจากต่างประเทศ
บริษัทก็จะจัดหามาเพื่อจำหน่ายให้กับลูกค้าต่อไป
ทั้งนี้บริษัทไม่มีนโยบายที่จะเน้นรายได้จากส่วนนี้เป็นหลัก
โดยมักจะเป็นการจำหน่ายไปพร้อมกับการจำหน่ายผลิตภัณฑ์โลหะแปรรูป
และการให้บริการแปรรูปโลหะ

  []3. สายงานธุรกิจสนับสนุน (Supporting business)
  เป็นสายงานที่รับผิดชอบเกี่ยวกับงานสนับสนุนองค์กรในด้านต่าง ๆ ได้แก่ งานด้านบัญชี การเงิน
  ทรัพยากรมนุษย์ ธุรการ งานสื่อสารองค์กร และอื่นๆ ซึ่งดำเนินงานโดยบริษัท

  []4. สายงานการลงทุน (Investment)
  รับผิดชอบด้านการลงทุนในธุรกิจใหม่และการขยายธุรกิจ (New business expansion)
  ดำเนินงานโดย บจก.สยาม ไอโซ โปร

3.2 การตลาดและภาวะการแข่งขัน

3.2.1 นโยบายและลักษณะการตลาดของผลิตภัณฑ์หรือบริการที่สำคัญ

3.2.1.1 กลยุทธ์การแข่งขัน

  (1) เน้นคุณภาพผลิตภัณฑ์

กลุ่มบริษัทมีนโยบายมุ่งความเป็นเลิศทางด้านคุณภาพของผลิตภัณฑ์
โดยผลิตภัณฑ์ต้องมีความแข็งแรงทนทาน อายุการใช้งานยาวนาน สวยงาม มีความประณีตเรียบร้อย
สีติดทนนานเป็นมันเงากันรอยขีดข่วนได้ดี โดยทั้งนี้ต้องมีการควบคุมการผลิตอย่างดีทุกขั้นตอน
เริ่มตั้งแต่การออกแบบผลิตภัณฑ์ให้กับลูกค้าได้ตรงกับความต้องการของลูกค้ามากที่สุดและเป็นไปตามหลักวิศวกรรม
การเลือกใช้วัตถุดิบที่มีคุณภาพผ่านกระบวนการผลิตโดยใช้เครื่องจักรที่ทันสมัยมีประสิทธิภาพและได้มาตรฐาน
การติดตั้งผลิตภัณฑ์ต้องปลอดภัยและแข็งแรง รวมทั้งจัดให้บุคลากรได้รับการฝึกฝนอย่างชำนาญ
และยังได้มีการวิจัยและพัฒนาคุณภาพและความหลากหลายของผลิตภัณฑ์อย่างต่อเนื่อง
เพื่อให้ผลิตภัณฑ์ของกลุ่มบริษัทได้รับความไว้วางใจและการยอมรับจากลูกค้า
โดยสามารถรองรับความต้องการและตอบสนองความพึงพอใจของลูกค้าให้ได้สูงสุด

(2) บริหารต้นทุนการผลิตอย่างมีประสิทธิภาพ

เน้นการบริหารต้นทุนผลิตภัณฑ์อย่างมีประสิทธิภาพ
ด้วยนโยบายในการพัฒนาและปรับปรุงการทำงานของบุคลากรให้มีประสิทธิภาพอยู่เสมอ
บริหารขั้นตอนการผลิตให้มีของเสียในแต่ละขั้นตอนการผลิตน้อยที่สุด
รวมทั้งการบริหารวัตถุดิบในการผลิตให้เกิดประโยชน์ได้มากที่สุด เช่น
เศษเหล็กแผ่นที่เหลือจากการตัดชิ้นงานในครั้งแรกสามารถนำไปผลิตผลิตภัณฑ์ที่มีขนาดเหมาะสมได้อีก
อาทิ แหวนรองน็อต เป็นต้น
จากนโยบายการดำเนินการดังกล่าวส่งผลให้กลุ่มบริษัทมีต้นทุนการผลิตต่ำ
และเป็นกลยุทธ์อย่างหนึ่งในการแข่งขันของกลุ่มบริษัท

  (3) กำหนดราคาผลิตภัณฑ์ที่สามารถแข่งขันได้ โดยสอดคล้องกับราคาตลาด

กลุ่มบริษัทมีนโยบายในการกำหนดราคาผลิตภัณฑ์ให้สอดคล้องกับราคาตลาด โดยคำนึงถึงคุณภาพสินค้า
ต้นทุนการผลิต เช่น ราคาวัตถุดิบ ค่าแรงงาน ค่าขนส่ง และค่าติดตั้ง เป็นต้น
ทั้งนี้กลุ่มบริษัทไม่มีนโยบายในการแข่งขันโดยการตัดราคาแข่งกับคู่แข่งขันรายอื่นๆ
ทั้งในประเทศและต่างประเทศ เพื่อคงไว้ซึ่งอัตรากำไรขั้นต้น
ซึ่งในการนำเสนอราคาจะกำหนดจากต้นทุนที่ใช้ในการผลิตเป็นฐานและบวกด้วยอัตรากำไรขั้นต้น
อย่างไรก็ตามการกำหนดราคาของแต่ละโครงการหรือชิ้นงานอาจมีอัตรากำไรขั้นต้นที่แตกต่างกันได้
โดยขึ้นอยู่กับปัจจัยต่างๆ อาทิ ขนาดของโครงการ ความซับซ้อนของงาน
และสถานการณ์ที่แตกต่างกัน

(4) ให้บริการที่ดีทั้งก่อนและหลังการขาย รวมทั้งให้ความสำคัญในการส่งมอบผลิตภัณฑ์ตามกำหนด

กลุ่มบริษัทมีความมุ่งมั่นที่จะให้บริการที่ดีทั้งก่อนและหลังการขายแก่ลูกค้า เช่น
การให้คำปรึกษาในการออกแบบผลิตภัณฑ์ที่เหมาะสมกับความต้องการของลูกค้า
การให้บริการติดตั้งผลิตภัณฑ์ การเข้าไปตรวจสอบการใช้งานของผลิตภัณฑ์หลังจากการติดตั้ง
และการสอบถามความพึงพอใจของลูกค้าอย่างสม่ำเสมอ
อีกทั้งให้ความสำคัญอย่างมากกับการส่งมอบผลิตภัณฑ์ให้ตรงตามกำหนดที่ตกลงไว้
โดยถือเป็นจุดแข็งที่สำคัญในการแข่งขัน อีกทั้งเป็นการสร้างภาพพจน์ ความน่าเชื่อถือ
และความสัมพันธ์ที่ดีกับลูกค้า ทำให้ได้รับความไว้วางใจจากลูกค้าอย่างต่อเนื่อง
รวมทั้งได้รับฐานลูกค้าใหม่เพิ่มเติมจากการแนะนำของลูกค้ารายเดิมด้วย

(5) จัดให้มีการส่งเสริมการตลาดเชิงรุก

กลยุทธ์ในการส่งเสริมการตลาด เป็นอีกกลยุทธ์หนึ่งที่กลุ่มบริษัทให้ความสำคัญ
เพื่อสร้างความทรงจำต่อตราสินค้าของกลุ่มบริษัท (Brand Recognition)
และจูงใจให้เกิดความสนใจในผลิตภัณฑ์ของกลุ่มบริษัท
โดยมีการดำเนินกิจกรรมส่งเสริมการตลาดเชิงรุกเพื่อแนะนำผลิตภัณฑ์และตราสินค้าให้เป็นที่รู้จัก
ดังนี้ การโฆษณาผ่านสื่อ การให้พนักงานขายติดต่อไปยังลูกค้าโดยตรง การขายทางโทรศัพท์
(Telemarketing) การส่งจดหมาย (Direct Mail) การออกงานแสดงสินค้า เป็นต้น

3.2.1.2 ลักษณะลูกค้าและกลุ่มลูกค้าเป้าหมาย

ปัจจุบันกลุ่มบริษัทมีลูกค้าทั้งในประเทศและต่างประเทศ
โดยลูกค้าส่วนใหญ่เกือบทั้งหมดของกลุ่มบริษัทเป็นลูกค้าในประเทศ

  (1) ลูกค้าในประเทศ

ได้แก่ ผู้ใช้ผลิตภัณฑ์และบริการเกี่ยวกับโลหะทุกชนิด
โดยกลุ่มลูกค้าส่วนใหญ่จะเป็นผู้ใช้ทางอุตสาหกรรมในกลุ่มอุตสาหกรรมต่างๆ
ที่เป็นบริษัทขนาดกลางขึ้นไป เช่น กลุ่มการเกษตรและอุตสาหกรรมอาหาร
กลุ่มสินค้าอุปโภคและบริโภค กลุ่มธุรกิจการเงิน กลุ่มวัตถุดิบและสินค้าอุตสาหกรรม
กลุ่มอสังหาริมทรัพย์และก่อสร้าง กลุ่มทรัพยากร กลุ่มบริการ กลุ่มเทคโนโลยี เป็นต้น
ลูกค้าของกลุ่มบริษัทมีอยู่ในทุกภาคของประเทศไทยโดยกลุ่มบริษัทสามารถจัดส่งและติดตั้งผลิตภัณฑ์ได้ทั่วประเทศ
ซึ่งความสัมพันธ์ของกลุ่มบริษัทกับกลุ่มลูกค้าถือได้ว่ามีความสัมพันธ์ที่ดี
และที่ผ่านมาลูกค้าส่วนใหญ่จะมีจำนวนการสั่งซื้อผลิตภัณฑ์มากกว่า 1 ครั้ง (Repeat Order) ทั้งนี้
ณ 31 กรกฎาคม 2553 กลุ่มบริษัทมีฐานลูกค้าในประเทศกว่า 2,000 ราย ซึ่งอยู่ใน 25
กลุ่มอุตสาหกรรม ได้แก่

  (2) ลูกค้าต่างประเทศ

ลูกค้าต่างประเทศของกลุ่มบริษัทจะเป็นกลุ่มผู้ผลิตในอุตสาหกรรมชิ้นส่วนยานยนต์
และกลุ่มผู้ผลิตในอุตสาหกรรมต่างๆ และตัวแทนจำหน่าย โดยประเทศที่ส่งผลิตภัณฑ์ไปจำหน่าย ได้แก่
ออสเตรเลีย นิวซีแลนด์ ญี่ปุ่น มาเลเซีย เกาหลีใต้ จีน อินเดีย เวียดนาม
และกลุ่มประเทศในทวีปยุโรป เป็นต้น
โดยกลุ่มบริษัทได้เล็งเห็นถึงศักยภาพของตลาดต่างประเทศที่มีกำลังซื้อสูง
และได้พยายามเพิ่มช่องทางการจำหน่ายในตลาดต่างประเทศให้มากขึ้น

ตารางแสดงรายได้จากลูกค้าในประเทศและลูกค้าต่างประเทศ

+---------------------+---------+----+---------+----+----------+-----+
| ที่มาของรายได้         | ปี       |    | ปี       |    | ปี        |     |
|                     | 25      |    | 25      |    | 2        |     |
|                     | 50/2551 |    | 51/2552 |    | 552/2553 |     |
|                     |         |    |         |    |          |     |
|                     | (ส.ค.   |    | (ส.ค.   |    | (ส.ค.    |     |
|                     | 50 -    |    | 51 -    |    | 52 -     |     |
|                     | ก.ค.    |    | ก.ค.    |    | ก.ค. 53) |     |
|                     | 51)     |    | 52)     |    |          |     |
+---------------------+---------+----+---------+----+----------+-----+
|                     | จำนวน   | ร  | จำนวน   | ร  | จำนวน    | ร้อ  |
|                     | (       | ้อย | (       | ้อย | (ล้านบาท) | ยละ |
|                     | ล้านบาท) | ละ | ล้านบาท) | ละ |          |     |
+---------------------+---------+----+---------+----+----------+-----+
| ลูกค้าในประเทศ        | 584.63  | 9  | 578.23  | 9  | 448.60   | 96  |
|                     |         | 8. |         | 8. |          | .57 |
|                     |         | 36 |         | 39 |          |     |
+---------------------+---------+----+---------+----+----------+-----+
| ลูกค้าต่างประเทศ       | 9.75    | 1. | 9.47    | 1. | 15.94    | 3   |
|                     |         | 64 |         | 61 |          | .43 |
+---------------------+---------+----+---------+----+----------+-----+
| รวม                 | 594.38  | 10 | 587.70  | 10 | 464.54   | 100 |
|                     |         | 0. |         | 0. |          | .00 |
|                     |         | 00 |         | 00 |          |     |
+---------------------+---------+----+---------+----+----------+-----+

3.2.2 การแข่งขันและศักยภาพในการแข่งขัน

3.2.2.1 การแข่งขัน

อุตสาหกรรมการผลิตผลิตภัณฑ์โลหะและบริการเกี่ยวกับโลหะ เป็นอุตสาหกรรมที่ต้องใช้ความรู้
ความสามารถ และความชำนาญ รวมทั้งประสบการณ์ของผู้ประกอบการอย่างมาก
นอกจากนี้จะต้องมีการปรับปรุงเครื่องจักรเพื่อรองรับผลิตภัณฑ์ใหม่ที่จะเกิดขึ้นในอนาคต
รวมทั้งการใช้เทคโนโลยีเครื่องจักรที่ทันสมัยในกระบวนการผลิต เพื่อเพิ่มประสิทธิภาพในการผลิต
ยกระดับคุณภาพสินค้า ลดการสูญเสียของวัตถุดิบ และลดต้นทุนการผลิต
นอกจากนี้ในอุตสาหกรรมผลิตผลิตภัณฑ์โลหะนั้นยังเน้นการพัฒนาและออกแบบผลิตภัณฑ์ที่ตรงกับความต้องการของลูกค้ามากที่สุดและเป็นไปตามหลักวิศวกรรม
รวมไปถึงต้องผลิตสินค้าได้ทันตามเวลาที่ลูกค้ากำหนด
และการบริการทั้งก่อนและหลังการขายที่ดีอีกด้วย

คู่แข่งในอุตสาหกรรม สามารถแบ่งออกเป็น 3 ประเภท ดังนี้

  (1) คู่แข่งที่เป็นผู้นำเข้าผลิตภัณฑ์มาจำหน่ายในประเทศ

คู่แข่งที่เป็นผู้นำเข้าผลิตภัณฑ์จากต่างประเทศเข้ามาจำหน่ายในประเทศ
ซึ่งผลิตภัณฑ์ส่วนใหญ่ที่นำเข้ามาจำหน่ายจะเป็นรูปแบบมาตรฐานที่ตายตัว
ซึ่งถูกออกแบบมาจากผู้ผลิตจากต่างประเทศ
ทำให้ไม่สามารถปรับเปลี่ยนตามความต้องการของลูกค้าได้มากนัก
ส่วนในด้านคุณภาพของผลิตภัณฑ์ที่จัดจำหน่ายนั้นมีความเท่าเทียมกับผู้ผลิตรายใหญ่ในประเทศ
แต่มีราคาสูงกว่า

  (2) คู่แข่งที่เป็นผู้ผลิตรายใหญ่ในประเทศ

คู่แข่งที่เป็นผู้ผลิตรายใหญ่ในประเทศ เป็นคู่แข่งที่อยู่ในกลุ่มเดียวกันกับกลุ่มบริษัท
โดยเทียบด้านราคาของผลิตภัณฑ์จะไม่แตกต่างกันมากนัก แต่จะเน้นการแข่งขันกันที่คุณภาพและบริการ
ทั้งนี้กลุ่มบริษัทเชื่อว่าผลิตภัณฑ์โลหะและบริการของกลุ่มบริษัทมีความได้เปรียบในด้านความหลากหลายและครบวงจรกว่า
เนื่องจากในปัจจุบันยังไม่มีคู่แข่งขันรายใดรายหนึ่งมีผลิตภัณฑ์และให้บริการที่ครบวงจรเช่นเดียวกับกลุ่มบริษัท

  (3) คู่แข่งที่เป็นผู้ผลิตรายเล็กในประเทศ

คู่แข่งที่เป็นผู้ผลิตรายเล็กในประเทศ
จะมีลักษณะเป็นผู้ผลิตในรูปแบบสถานประกอบการซึ่งกระจายอยู่ตามแหล่งชุมชน ส่วนใหญ่จะผลิต
ผลิตภัณฑ์ที่ไม่มีความซับซ้อน เช่น รถเข็น พาเลท เป็นต้น
เนื่องจากด้วยเครื่องมือที่มีจำกัดรวมทั้งไม่มีการวิจัยและพัฒนาตัวผลิตภัณฑ์
ทำให้คุณภาพของผลิตภัณฑ์ด้อยกว่าผู้ผลิตขนาดใหญ่
ซึ่งผู้ผลิตในกลุ่มนี้จะเน้นที่ราคาขายให้ถูกกว่าผู้ผลิตรายใหญ่ อย่างไรก็ตาม
ผู้ผลิตรายเล็กในกลุ่มนี้ไม่ถือเป็นคู่แข่งของกลุ่มบริษัท
เนื่องจากลูกค้าของกลุ่มบริษัทจะไม่ใช่กลุ่มเป้าหมายของผู้ผลิตรายเล็กเหล่านี้
โดยลูกค้าของกลุ่มบริษัทจะให้ความสำคัญกับคุณภาพ และการบริการมากกว่า

3.2.2.2 ศักยภาพในการแข่งขัน

จากประสบการณ์ ความรู้ ความสามารถ
และความชำนาญของกลุ่มบริษัทในอุตสาหกรรมการผลิตผลิตภัณฑ์โลหะ
และบริการเกี่ยวกับโลหะที่มีมาอย่างยาวนานและต่อเนื่องกว่า 10 ปี
ทำให้กลุ่มบริษัทเป็นผู้ประกอบธุรกิจเกี่ยวกับโลหะที่มีความหลากหลายและครบครันในด้านการจำหน่ายโลหะ
การผลิต และการบริการ ซึ่งจากการมุ่งเน้นความเป็นเลิศของผลิตภัณฑ์และบริการ
รวมทั้งการจัดส่งตรงต่อเวลาตามนโยบายของกลุ่มบริษัท
จึงทำให้ผลิตภัณฑ์ของกลุ่มบริษัทเป็นที่ยอมรับและได้รับความไว้วางใจจากลูกค้า
โดยศักยภาพในการแข่งขันของกลุ่มบริษัทตามข้างต้น มีดังนี้

(1) กลุ่มบริษัทมีการพัฒนาเกี่ยวกับผลิตภัณฑ์และเทคโนโลยีการผลิตอย่างต่อเนื่อง
    เพื่อทำให้ผลิตภัณฑ์มีคุณภาพสูงยิ่งขึ้น รวมทั้งเป็นการลดต้นทุนในการผลิต
    นอกจากนั้นยังเป็นผู้นำด้านการพัฒนาและออกแบบผลิตภัณฑ์ในรูปแบบใหม่ๆ
    เพื่อเพิ่มทางเลือกและเพื่อรองรับต่อความต้องการของผู้บริโภคได้เป็นอย่างดี

(2) กลุ่มบริษัทดำเนินการผลิตและควบคุมคุณภาพตามมาตรฐานระบบบริหารคุณภาพ ISO 9001:
2000

(3) บริษัทได้รับตราสินค้า Thailand’s Brand จากกรมส่งเสริมการส่งออก

(4) ลูกค้าของกลุ่มบริษัทเป็นผู้ใช้งานทางอุตสาหกรรมและครอบคลุมในหลายกลุ่มอุตสาหกรรม
ซึ่งเป็นการกระจายฐานลูกค้าแบบไม่กระจุกตัว และกลุ่มบริษัทมีความสัมพันธ์ที่ดีกับกลุ่มลูกค้า
โดยลูกค้าส่วนใหญ่จะเป็นลูกค้าประจำที่ติดต่อซื้อขายกันมาเป็นเวลานาน

(5) บจก.มาร์ค เวิลด์ไวด์ ซึ่งเป็นบริษัทย่อย
ได้รับการส่งเสริมการลงทุนจากสำนักงานคณะกรรมการการส่งเสริมการลงทุน (BOI)

3.3 การจัดหาผลิตภัณฑ์หรือบริการ

3.3.1 การผลิต

  ณ วันที่ 31 กรกฎาคม 2553 กลุ่มบริษัทมีโรงงาน 2 แห่ง และศูนย์บริการงานโลหะ 1 แห่ง
  ดังนี้

+---------------+--------------------+---------------------+----------+
| ชื่อกลุ่มบริษัท     | ลักษณะ              | ที่อยู่                 | กรรมสิทธิ์  |
+---------------+--------------------+---------------------+----------+
| บริษัท          | อาคารและโรงงาน     | 88/3 หมู่ 4 ถนนบายพาส | เช่า      |
|               |                    |                     |          |
|               | พื้นที่ประมาณ 8,880    | ตำบลหนองไม้แดง       |          |
|               | ตารางเมตร          |                     |          |
|               |                    | อำเภอเมืองชลบุรี       |          |
|               |                    | จังหวัดชลบุรี           |          |
+---------------+--------------------+---------------------+----------+
|               | ศูนย์บริการงานโลหะ    | 120. หมู่ 3 ถนนสุขุมวิท  | เช่า      |
|               | (สาขา1)            |                     |          |
|               |                    | ตำบลบ้านสวน          |          |
|               | พื้นที่ประมาณ 1,680    | อำเภอเมืองชลบุรี       |          |
|               | ตารางเมตร          |                     |          |
|               |                    | จังหวัดชลบุรี           |          |
+---------------+--------------------+---------------------+----------+
| บจก.สยาม ไอโซ | อาคาร              | 88/2 หมู่ 4 ถนนบายพาส | เช่า      |
| โปร           |                    |                     |          |
|               | พื้นที่ประมาณ 576      | ตำบลหนองไม้แดง       |          |
|               | ตารางเมตร          |                     |          |
|               |                    | อำเภอเมืองชลบุรี       |          |
|               |                    | จังหวัดชลบุรี           |          |
+---------------+--------------------+---------------------+----------+
| บจก.มาร์ค      | อาคารและโรงงาน     | 41/58-61 หมู่ 1       | บจก.มาร์ค |
| เวิลด์ไวด์       |                    | ถนนบายพาส           |          |
|               | เนื้อที่ประมาณ 8 ไร่ 69 |                     | เวิลด์ไวด์  |
|               | ตารางวา            | ตำบลบ้านสวน          | เป็นเจ้าขอ |
|               |                    | อำเภอเมืองชลบุรี       | งกรรมสิทธิ์ |
|               |                    |                     |          |
|               |                    | จังหวัดชลบุรี           |          |
+---------------+--------------------+---------------------+----------+

  นโยบายการผลิตที่สำคัญ

ด้านนโยบายการผลิต กลุ่มบริษัทมีนโยบายการผลิตโดยผลิตตามคำสั่งของลูกค้า (Made to Order)
เนื่องจากความต้องการและความจำเป็นในการใช้งานและระยะเวลาส่งมอบผลิตภัณฑ์ของลูกค้าแต่ละรายแตกต่างกัน
จึงต้องมีการวางแผนสำหรับการผลิตในทุกขั้นตอน
เริ่มตั้งแต่ขั้นตอนการสั่งซื้อวัตถุดิบตลอดจนการใช้เครื่องจักร
เพื่อทำให้กลุ่มบริษัทสามารถประหยัดต้นทุนในการผลิตและส่งมอบสินค้าได้ตรงตามที่ลูกค้ากำหนด
ซึ่งมีผลทำให้กลุ่มบริษัทสามารถรองรับความต้องการที่เร่งด่วนของลูกค้าได้
และตอบสนองความพึงพอใจของลูกค้าได้เป็นอย่างดี

กำลังการผลิตรวม

ณ วันที่ 31 กรกฎาคม 2553 กำลังการผลิตรวมของกลุ่มบริษัทมีเท่ากับ 34,000 ตันต่อปี
โดยแบ่งเป็นกำลังการผลิตจากบริษัท 16,000 ตันต่อปี จากบจก.มาร์ค เวิลด์ไวด์ 18,000 ตันต่อปี
ซึ่งทำให้กลุ่มบริษัทมีกำลังการผลิตรวมทั้งสิ้น 34,000 ตันต่อปี

  -------------------------- ----------- -------- ----------- -------- ------------- --------
                             ปี 2550/2551          ปี 2551/2552          ปี 2552/2553   

                             ตัน          ร้อยละ    ตัน          ร้อยละ    ตัน            ร้อยละ

  บริษัท (สำนักงานใหญ่)                                                                  

  กำลังการผลิตเต็มที่             9,500       100.00   14,000      100.00   14,000        100.00

  ปริมาณการผลิตจริง             7,000       73.68    8,500       60.71    10,100        72.14

  บริษัท (ศูนย์บริการงานโลหะ)                                                             

  กำลังการผลิตเต็มที่             2,000       100.00   2,000       100.00   2,000         100.00

  ปริมาณการผลิตจริง             1,800       90.00    1,900       95.00    1,950         97.50

  บจก.สยาม ไอโซ โปร                                                                  

  กำลังการผลิตเต็มที่             4,500       100.00   -           -        -             -

  ปริมาณการผลิตจริง             2,000       44.44    -           -        -             -

  บจก.มาร์ค เวิลด์ไวด์                                                                   

  กำลังการผลิตเต็มที่             9,000       100.00   18,000      100.00   18,000^(/1)   100.00

  ปริมาณการผลิตจริง             4,000       44.44    11,000      61.11    8,200         45.56

  รวม                                                                                

  กำลังการผลิตเต็มที่             25,000      100.00   34,000      100.00   34,000        100.00

  ปริมาณการผลิตจริง             14,800      59.20    21,400      62.94    20,250        59.56
  -------------------------- ----------- -------- ----------- -------- ------------- --------

ตารางแสดงกำลังการผลิตของกลุ่มบริษัท

หมายเหตุ : กำลังการผลิตเต็มที่ของบจก.มาร์ค เวิลด์ไวด์ มาจากการดำเนินการ 16 ชั่วโมง/วัน
และ 6 วัน/สัปดาห์ ตั้งแต่วันจันทร์-วันเสาร์

3.3.2 การจัดหาวัตถุดิบ

เนื่องจากกลุ่มบริษัทจะให้ความสำคัญเกี่ยวกับคุณภาพของผลิตภัณฑ์เป็นอันดับหนึ่ง
ดังนั้นคุณภาพของวัตถุดิบจึงเป็นปัจจัยหลัก ส่วนในด้านของราคา ความน่าเชื่อถือ
และความสามารถในการจัดส่งวัตถุดิบจะเป็นปัจจัยรองลงมาในการใช้พิจารณาประกอบการสั่งซื้อวัตถุดิบ
โดยวัตถุดิบหลักสำหรับใช้ในการผลิตของกลุ่มบริษัท คือ โลหะ ซึ่งมี 3 ประเภท 1) เหล็ก ได้แก่
เหล็กแผ่นดำ เหล็กแผ่นขาว และเหล็กรูปพรรณ ฯลฯ 2) สเตนเลส และ 3) อลูเนียม
ซึ่งใช้ในปริมาณสูงถึงร้อยละ 86.71, ร้อยละ 89.90, และร้อยละ 90.44
ของยอดซื้อวัตถุดิบรวมใน ปี 2550/2551, และปี 2551/2552, ปี 2552/2553 ตามลำดับ
นอกจากวัตถุดิบโลหะซึ่งเป็นวัตถุดิบหลักในการผลิตแล้วกลุ่มบริษัทยังมีการใช้วัตถุดิบอื่นๆ ในการผลิต
อาทิ สี ไม้ ล้อ และวัสดุสิ้นเปลืองอื่นๆ ทั้งนี้กลุ่มบริษัทมีปริมาณการสั่งซื้อวัตถุดิบจากในประเทศ

3.3.3 การจัดหาวัตถุดิบหลักที่ใช้ในการผลิต

กลุ่มบริษัทมีการสั่งซื้อวัตถุดิบโลหะส่วนใหญ่จากผู้จัดจำหน่ายในประเทศ
โดยการสั่งซื้อจากผู้จัดจำหน่ายในต่างประเทศจะเกิดขึ้นในกรณีที่ลูกค้าต้องการโลหะที่มีลักษณะและคุณสมบัติพิเศษที่ไม่มีผลิตในประเทศ
หรือวัตถุดิบโลหะในประเทศมีไม่เพียงพอ
โดยกลุ่มบริษัทมีปริมาณและสัดส่วนการซื้อวัตถุดิบโลหะและวัตถุดิบอื่นที่ใช้ในการผลิต ดังนี้

ตารางแสดงปริมาณการสั่งซื้อวัตถุดิบ

  ----------------------- ---------------- ------------------ ----------------
  การสั่งซื้อวัตถุดิบ            ปี 2550/2551      ปี 2551/2552        ปี 2552/2553

                          ล้านบาท           ล้านบาท             ล้านบาท

  วัตถุดิบโลหะในประเทศ       255.40           234.86             223.11

  วัตถุดิบอื่นในประเทศ         39.14            26.37              23.59

  รวมวัตถุดิบทั้งหมดในประเทศ   294.54           261.23             246.70
  ----------------------- ---------------- ------------------ ----------------

ในปี 2552/2553 กลุ่มบริษัทมีการซื้อวัตถุดิบโลหะจากผู้จัดจำหน่ายโลหะในประเทศมากกว่า 100
ราย โดยไม่ได้มีการซื้อวัตถุดิบโลหะจากผู้จัดจำหน่ายโลหะจากต่างประเทศ นอกจากนั้น ในปี
2552/2553 กลุ่มบริษัทไม่มียอดซื้อวัตถุดิบโลหะจากผู้จัดจำหน่ายวัตถุดิบรายใหญ่
โดยมีสัดส่วนการสั่งซื้อโลหะจากผู้จัดจำหน่ายรายใหญ่ในแต่ละปี ดังนี้

ตารางแสดงสัดส่วนยอดซื้อวัตถุดิบโลหะจากผู้จัดจำหน่ายโลหะรายใหญ่ต่อยอดซื้อวัตถุดิบรวม

+------------------------------+------+----+------+----+------+----+
| รายการ                       | ปี    |    | ปี    |    | ปี    |    |
|                              | 2    |    | 2    |    | 2    |    |
|                              | 550/ |    | 551/ |    | 552/ |    |
|                              | 2551 |    | 2552 |    | 2553 |    |
|                              |      |    |      |    |      |    |
|                              | (    |    | (    |    | (    |    |
|                              | ส.ค. |    | ส.ค. |    | ส.ค. |    |
|                              | 50 - |    | 51 - |    | 52 - |    |
|                              | ก.ค  |    | ก.ค  |    | ก.ค  |    |
|                              | .51) |    | .52) |    | .53) |    |
+------------------------------+------+----+------+----+------+----+
|                              | ล้า   | ร  | ล้า   | ร  | ล้า   | ร  |
|                              | นบาท | ้อย | นบาท | ้อย | นบาท | ้อย |
|                              |      | ละ |      | ละ |      | ละ |
+------------------------------+------+----+------+----+------+----+
| จำนวนผู้จัดจำหน่ายโลหะรายใหญ่     | 1    |    | -    |    | -    |    |
| (ราย)                        |      |    |      |    |      |    |
+------------------------------+------+----+------+----+------+----+
| ผู้จัดจำหน่ายโลหะรายใหญ่          | 4    | 1  | -    | -  | -    | -  |
|                              | 5.87 | 1. |      |    |      |    |
|                              |      | 10 |      |    |      |    |
+------------------------------+------+----+------+----+------+----+

หมายเหตุ : ผู้จัดจำหน่ายโลหะรายใหญ่ หมายถึง ผู้จัดจำหน่ายที่มีสัดส่วนการสั่งซื้อเกินร้อยละ 10
ของยอดซื้อวัตถุดิบรวม

ทั้งนี้กลุ่มบริษัทไม่เคยประสบบัญหาเกี่ยวกับการขาดแคลนวัตถุดิบหลักที่ใช้ในการผลิตแต่อย่างใด
เนื่องจากโลหะเป็นวัตถุดิบที่เป็นปัจจัยหลักของการพัฒนาเศรษฐกิจของประเทศ
รวมทั้งกลุ่มบริษัทมีความสัมพันธ์อันดีกับผู้ผลิตวัตถุดิบ (Supplier)
ตั้งแต่ดำเนินธุรกิจต่อเนื่องมาเป็นระยะเวลากว่า 10 ปี
นอกจากนั้นยังได้มีการติดต่อกับผู้จำหน่ายวัตถุดิบรายใหม่ๆ
เพื่อเป็นการป้องกันความเสี่ยงในการขาดแคลนวัตถุดิบ

3.4 ผลกระทบต่อสิ่งแวดล้อม

กลุ่มบริษัทได้ให้ความสำคัญต่อสิ่งแวดล้อม
โดยตระหนักถึงความรับผิดชอบต่อสภาพแวดล้อมและผลกระทบอันอาจเกิดต่อสิ่งแวดล้อมที่จะก่อให้เกิดอันตรายหรือความเดือดร้อนรำคาญแก่ผู้อยู่ใกล้เคียง
ทั้งนี้กลุ่มบริษัทมีนโยบายให้ความร่วมมือกับหน่วยงานภาครัฐในการดำเนินการลดผลกระทบต่อสิ่งแวดล้อม
โดยการปฏิบัติตามกฏระเบียบที่หน่วยงานภาครัฐกำหนดอย่างเคร่งครัด
ซึ่งกลุ่มบริษัทมีมาตรการการป้องกันสิ่งแวดล้อม ดังนี้

(1) สารล้างโลหะ : ใช้สาร BIO นำมาผสมน้ำในการล้างทำความสะอาดโลหะก่อนทำการพ่นสี
ซึ่งสารล้างโลหะดังกล่าวที่ใช้เมื่อปนเปื้อนไปกับน้ำจะไม่ส่งผลกระทบต่อสิ่งแวดล้อม

  (2) สี : ใช้สีประเภทฝุ่น ซึ่งจะไม่มีส่วนผสมของสารระเหยและไม่มีสารตะกั่วในสีที่ใช้

  (3) เสียงดังจากการผลิต : ใช้เครื่องจักรที่ทันสมัยในการผลิต โดยมีเสียงดังไม่เกินกำหนด คือ
  80 เดซิเบล

สำหรับผลกระทบต่อสิ่งแวดล้อมดังกล่าวข้างต้น
กลุ่มบริษัทได้ผ่านการตรวจสอบจากหน่วยงานภาครัฐที่ควบคุม ได้แก่ กรมโรงงาน
กระทรวงอุตสาหกรรม และหน่วยงานสำนักงานสิ่งแวดล้อม ซึ่งมีการตรวจสอบตามกำหนดทุก 1 ปี
และที่ผ่านมาบริษัทและบริษัทย่อยไม่มีข้อพิพาทในเรื่องสิ่งแวดล้อมแต่อย่างใด

3.5 งานที่ยังไม่ได้ส่งมอบ

ณ 31 กรกฎาคม 2553 กลุ่มบริษัทไม่มีงานที่ยังไม่ได้ส่งมอบที่มีมูลค่าสูงตั้งแต่ร้อยละ 10
ขึ้นไปของรายได้รวมตามงบการเงินรวมปี 2552/2553